
На основу решења о банкротству Привредног суда у Београду 3.Ст.257/2018, о банкротству стечајног дужника од 31.05.2019. године, а у складу са чланoвима 131, 132, и 133. Закона о стечају («Службени гласник  Републике Србије» број 104/2009, 99/2011 - др. закон, 71/2012 - одлука УС, 83/2014, 113/2017 i 44/2018 и 95/2018) и Националним стандардом број 5 о начину и поступку уновчења имовине стечајног дужника («Службени гласник Републике Србије» број 62/2018)стечајни управник стечајног дужника: 
PREDUZEĆE ZA TRGOVINU I KONSULTANTSKE USLUGE GENESIS CAPITAL DRUŠTVO SA OGRANIČENOM ODGOVORNOŠĆU BEOGRAD - U STEČAJU
Сремска 6/I, Београд
Матични број : 17564579, ПИБ : 103443451
О Г Л А Ш А В А

продају стечајног дужника као правног лица методом јавног надметања
Предмет продаје : Стечајни дужник као правно лице

Датум одржавања јавног надметања је 03.08.2026. године са почетком у 12 часова, у Привредном суду у Београду, Масарикова 2, судница 100, I спрат. 

Начин продаје: Продаја ће се вршити методом јавног надметања у складу са условима из огласа о продаји, уз обавезу потенцијалних купаца на уплату депозита у висини од 20% процењене вредности.

Укупно процењена вредност : 2.209.447.157,00 динара

Почетна цена на јавном наметању износи 50% од процењене вредности :  1.104.723.578,50 динара.

Депозит за учешће у поступку продаје износи 20% од процењене вредности :  441.889.431,40 динара;

Регистрација учесника почиње два сата пре почетка јавног надметања, а завршава се 10 минута пре почетка јавног надметања, односно у периоду од 11:00 до 11:50 часова на истој адреси.

Лицитациони корак, тј. увећана цена се утврђује тако што се почетна цена, односно последња утврђена цена увећава за 6.000.000,00 РСД;

Право на учешће у поступку продаје имају сва правна и физичка лица која:

1. Након добијања профактуре, изврше уплату ради откупа продајне документације у износу од 1.000.000,00 динара + ПДВ. Профактура се мора преузети на адреси: ул. Бранкова 23, стан 12, I спрат, сваког радног дана у периоду од 10:00 до 15:00 часова, уз обавезну телефонску најаву стечајном управнику Зорану Симићу, контакт телефон: 063/840-3317, mail: office@centrofin.rs. Рок за откуп продајне документације (уплата и преузимање документације истиче закључно са 29.07.2026. године до 15:00 часова);
2. Уплате депозит у износу од 20% на рачун стечајног дужника бр. број 340-11022832-92 који се води код Erste bank a.d. Београд, са позивом на бр. предмета 3 Ст.257/2018, или положе неопозиву првокласну банкарску гаранцију наплативу на први позив најкасније три радна дана пре одржавања продаје. Рок за уплату депозита је 30.07.2026. године. У случају да се као депозит положи првокласна банкарска гаранција, оригинал исте се ради провере мора доставити искључиво лично/директно стечајном управнику на адресу Бранкова 23/12, I спрат, Београд до 30.07.2026. године. У обзир ће се узети само банкарске гаранције које буду предате на назначену адресу до назначеног времена. 
3. Потпишу изјаву о губитку права на повраћај депозита. Изјава чини саставни део продајне документације.
Стечајни дужник као правно лице се купује у виђеном стању.
Након уплате депозита, а најкасније до 30.07.2025. године до 15:00 часова, потенцијални купци, ради правовремене евиденције, морају предати стечајном управнику: попуњен образац пријаве за учешће на јавном надметању, лично или од стране овлашћеног лица и доказ да је у питању овлашћено лице, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање (оверено), уколико јавном надметању не присуствује потенцијални купац лично (за физичка лица) или законски заступник (за правна лица).

Стечајни управник спроводи јавно надметање тако што:

1. региструје лица која имају право учешћа на јавном надметању (имају пуномоћје или су лично присутна),

2. отвара јавно надметање читајући правила надметања,

3. позива учеснике да прихвате понуђену цену према унапред утврђеним корацима увећања,

4. одржава ред на јавном надметању,

5. проглашава за купца учесника који је прихватио највишу понуђену цену,

6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од 2 (два) радна дана од дана јавног надметања, а пре потписивања купопродајног уговора, након чега ће му бити враћена гаранција.

Закључењу купопродајног уговора у законски прописаној форми, приступа се у року од 3 радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року не дужем од 15 дана од дана потписивања уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произилазе из закљученог купопродајног уговора у целости сноси купац.

Напомена: 
· Није дозвољено достављање оригинала банкарске гаранције пошиљком (обичном или препорученом), путем факса, mail-a или на други начин, осим на начин прописан у тачки 2. Услова за стицање права за учешће из овог огласа. 

Oвлашћено лице: Стечајни управник Зоран Симић, контакт телефон : 063/840-3317                 E-mail: zoran.simic@centrofin.rs.
